《次周太仆韵兼赠支总兵时在支公席上》
明代·江源

使节南行代郡来，相逢文武尽奇才。将军韬略雄诸将，太仆文章照上台。

万里旌幢新节制，六经根本旧滋培。岂知萍水逢嘉会，倾倒尊前未似回。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。